**OSNOVNA ŠKOLA JOSIPA BADALIĆA**

**ELEMENTI I KRITERIJI VREDNOVANJA U NASTAVI TEHNIČKE KULTURE**

**PREDMET: Tehnička kultura**

**PREDMETNI UČITELJ: Marta Pokrajac**

Elementi ocjenjivanja u e imeniku

– brojčano ocjenjivanje:

A) usvojenost znanja

B) vježbe i praktičan rad

C) samostalnost i odgovornost

|  |  |  |
| --- | --- | --- |
| **USVOJENOST SADRŽAJA** | **VJEŽBE I PRAKTIČAN RAD** | **SAMOSTALNOST I ODGOVORNOST** |
| 1. memorira sadržaje 2. razumije memorirane sadržaje 3. primjenjuje sadržaje u životnom okruženju 4. analizira sadržaje 5. prosuđuje korisnost i ispravnost sadržaja 6. stvara nove vrijednosti  | 1. oponaša druge 2. rukuje priborom, opremom, alatima, aparatima i strojevima (loše, dobro, izvrsno) 3. točan i precizan u praktičnom radu 4. objedinjuje više dijelova u cjelinu 5. samostalno izrađuje zadani cilj praktične vježbe  | 1. otvoren je za primanje novih sadržaja 2. reagira na poticaje 3. vrednuje svoj rad i rad drugih 4. ima organizacijske potencijale 5. donosi valjane zaključke o sadržaju novog gradiva |

|  |
| --- |
| **Usvojenost znanja** |
| Odličan | Vrlo dobar | Dobar | Dovoljan | Nedovoljan |
| Probleme rješava samostalno, modificirajući poznate strategije ili kreirajući nove, gotovo uvijek točno, rado prihvaća savjete za poboljšanje kvalitete svoga rada. Aktivan je na satu, sudjeluje u obradi novih nastavnih sadržaja, daje primjedbe i vlastite primjere. Odabire postupke koji najviše odgovaraju zadatku i primjenjuje ih bez greške i primjerenom brzinom. Poznate ideje i koncepte primjenjuje u novim situacijama. Svoje postupke i ideje može objasniti jasno, precizno i sa sigurnošću pri tom upotrebljava odgovarajuću terminologiju i simbole. Temeljit, pedantan i savjestan, brine o vlastitom znanju i uspjehu. Samostalno se služi dodatnim izvorima. | Probleme rješava uglavnom samostalno, birajući najbolje strategije i uglavnom točno. Poznate ideje i koncepte uspješno primjenjuje u poznatim situacijama. Svoje postupke i ideje može objasniti s dovoljno jasnoće i preciznosti, koristeći se odgovarajućom terminologijom. Aktivan je na satu, sudjeluje u obradi novih nastavnih sadržaja. Prihvaća nastavnikove savjete za poboljšanje kvalitete svoga rada. Samostalno se služi dodatnim izvorima. | Probleme rješava uz ograničenu pomoć, često točno. Sporiji je u rješavanju zadataka Za postupke koje primjenjuje daje odgovarajuća, ali nepotpuna i nesigurna objašnjenja, rijetko koristeći odgovarajuću terminologiju Nove ideje i koncepte prihvaća uz teškoće, ali ih uspijeva kasnije primijeniti u poznatim situacijama. Teže povezuje sadržaje unutar predmeta. Na satima je aktivnost promjenjiva. Ne koristi se drugim izvorima znanja. | Probleme rješava uz veću pomoć, rijetko točno. U stanju je riješiti tek osnovne zadatke, često griješi, ne uočava pogreške. Spor je u rješavanju zadataka i traži stalnu učiteljevu pomoć Za postupke koje primjenjuje daje tek djelomično točna, nepotpuna i nesigurna objašnjenja, ne koristeći odgovarajuću terminologiju. Nove ideje i koncepte prihvaća uz teškoće i može ih primijeniti tek na najjednostavnijim primjerima. Ne koristi se drugim izvorima znanja. | Probleme nije u stanju riješiti usprkos pomoći. Ne može riješiti ni najosnovnije zadatke. Postupke koje primjenjuje ne razumije i ne zna objasniti. Na satima je pasivan i nezainteresiran |

|  |
| --- |
| **Vježbe i praktičan rad** |
| Odličan | Vrlo dobar | Dobar | Dovoljan | Nedovoljan |
| U radu je koncentriran, uredan i marljiv, lako i s razumijevanjem usvaja nove sadržaje. Samostalno i precizno izrađuje zadane zadatke. Aktivno se uključuje u rad davanjem ideja i postavljanjem pitanja. Zadatke rješava primjerenom brzinom i uspijeva riješiti gotovo sve zadatke. Rado pomaže drugima. Bilježnica/vježbenica je potpuna i uredna s točno napisanim zadaćama. Na sat dolazi pripremljen te nosi potreban pribor. Pedantan i organiziran pri radu. Rado prihvaća savjete za poboljšanje svog kvalitete svoga rada. Uočava i ispravlja vlastite pogreške. | U radu je koncentriran i marljiv. Samostalno i na vrijeme izrađuje zadane zadatke. Sa razumijevanjem usvaja nove sadržaje. Povremeno se uključuje u rad davanjem ideja i postavljanjem pitanja. Bilježnica/vježbenica je potpuna i uredna s točno napisanim zadaćama. Na sat dolazi pripremljen te nosi potreban pribor. Rado prihvaća savjete za poboljšanje kvalitete svoga rada. Ispravlja vlastite pogreške. | Uglavnom marljivo radi na satu. Ako ne razumije, traži pomoć. Bilježnica/vježbenica je uglavnom potpuna i uredna s točno napisanim zadaćama. Teže i neprecizno odrađuje zadane zadatke. Ne uočava pogreške. | Uz poticaj radi na satu. Zadatke rješava uz pomoć, traži stalnu pomoć drugih učenika. Bilježnica/vježbenica je nepotpuna i nedovoljno uredna s napisanim zadaćama. Na sat uglavnom nosi potreban pribor. Često griješi i ne uočava pogreške. Radno mjesto nije uredno. | Na satu ne radi i ne sudjeluje u raspravi, pasivan i nezainteresiran. Ometa druge u radu, ne poštuje dogovorena pravila, omalovažava druge, ometa nastavu. Ne piše u bilježnicu, često ju nema i bilježnica je neuredna i nepotpuna. Na sat dolazi nepripremljen i bez potrebnog pribora. Nema napisane zadaće. Ne usvaja savjete i pomoć nastavnika. |

|  |
| --- |
| **Samostalnost i odgovornost** |
| Odličan | Vrlo dobar | Dobar | Dovoljan | Nedovoljan |
| Vrlo aktivan za vrijeme nastave. Pomaže drugima u radu. Pedantan i uredan. | Aktivan za vrijeme nastave. Pedantan i uredan. | Nezainteresiran i nesamostalan u radu. Često griješi. | Pasivan za vrijeme rada. Ne prihvaća pomoć. Često griješi. | Ne izvršava radne zadatke. Nije izradio ni minimum zadanih zadataka. Pri radu ometa druge. |